
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство

Обект: ТМСИ в с. Боровци, общ. Берковица с оператор „Бетон Монтана” ЕООД, гр. Монтана
Дата на извършване на проверката: 14.08.2018 г.

Място на извършване на проверката: с. Боровци, общ. Берковица
Проверени компоненти и фактори на околната среда:
· Води
· Отпадъци
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите и условията в Разрешително за заустване.
· Закон за отговорността за предотвартяване и отстраняване на екологично щети (ЗОПОЕЩ). 

Извършени дейности:
С писмо на РИОСВ – Монтана, операторът е уведомен за датата на проверката, към което е приложена Заповед № РД-237/13.08.2018 г. на директора на РИОСВ – Монтана за извършване на комплексна проверка на място на обект: ТМСИ в с. Боровци, общ. Берковица с оператор „Бетон Монтана” ЕООД, гр. Монтана.
На 14.08.2018 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2018 г. и Заповед № РД-237/13.08.2018 г. на директора на РИОСВ – Монтана се извърши проверка на обекта и беше съставен Констативен протокол № КПКД-60/14.08.2018 г.
Проверени са:
· Утаителен басейн и пункт за собствен мониторинг.
· Документи и данни, свързани със законовите и подзаконови нормативни актове по околна среда.
Констативна част:
1. Компонент „Води”
Основна дейност на обекта е пресяване и промиване на баластра. Дружеството е титуляр на издадено от Директора на БДДР – Плевен актуално разрешително за ползване на воден обект – р. Бързия за заустване на производствени отпадъчни води. Отпадъчните води преди заустване си в р. Бързия се подлагат на първично пречистване в утаителен басейн. 
Дружеството провежда собствен мониторинг на заустваните отпадъчни води с указаната в разрешителното честота, като анализите се извършват от акредитирана лаборатория. На база резултатите от проведения през септември 2017 г. собствен мониторинг на отпадъчните води е констатирано превишение на ИЕО по показател Неразтворени вещества, за което на дружеството е наложена текуща санкция. Същата впоследствие е отменена след преустановяване на замърсяването на р. Бързия, удостоверено с протокол от изпитване. За  първото шестмесечие на 2018 г. не са констатирани превишения на индивидуалните емисионни ограничения по показателите, заложени в разрешителното. Пунктът за собствен мониторинг е с осигурен безопасен и постоянен достъп до него. В инспекцията е представен доклад за изпълнение на условията от разрешителното за 2017 г. в законоустановения срок.
2. По Приложение на ЗОПОЕЩ
Дружеството извършва дейност, посочена в Приложение №1 на ЗОПОЕЩ, за което се изисква изготвяне на собствена оценка за възможни случаи на непосредствена заплаха за екологични щети и на случаи на причинени екологични щети. По време на проверката е представена собствена оценка от „Бетон Монтана” ЕООД за ТМСИ в с. Боровци.
Заключение:

Оператора е изпълнява задължения си, които има в съответствие с екологичното законодателство по компонент „Води” 
От извършената проверката няма дадени предписания.

Приоритети за последваща контролна дейност:
· Законосъобразно управление на водите.

